bluuebunny/crossref_metadata_2025 huggingface dataset:
การศึกษาคุณลักษณะ และสมบัติเฉพาะด้านของเส้นใยนาโนซึ่งสังเคราะห์ด้วยกระบวนการอิเล็กโตรสปิน
Authors:   , ไทยกูล กัญญมน
Published: February 2025

กระบวนการอิเล็กโตรสปินนั้น เป็นกระบวนการที่ใช้แรงทางไฟฟ้าในการผลิตเส้นใยที่มีขนาดเส้นใยที่มีเส้นผ่านศูนย์กลางแต่ระดับนาโนเมตรไปจนถึงไมโครเมตรจากสารละลายพอลิเมอร์ ในโครงการนี้มีวัตถุประสงค์ที่จะนำกระบวนการอิเล็กโตรสปินไปใช้ในการผลิตแผ่นยาปิดแผลเพื่อช่วยสมานแผล โดยใช้ตัวยานีโอมันซิน ซัลเฟต (Neomycin Sulphate) เนื่องจากเป็นยาที่มีฤทธิ์ยับยั้งเชื้อแบคทีเรีย โดยพอลิเมอร์ที่ใช้นั้น คือ พอลิแลคติกแอซิด (Polylactic Acid) ซึ่งเป็น polymer ที่ย่อยสลายได้ทางชีวภาพ (Biodegradable Polymer) และปรับสภาพผิวด้วยพลาสมา (Plasma Treatment) ด้วยแก๊สอาร์กอน มาใช้ในการปรับสภาพผิวสัมผัสของแผ่นเส้นใยให้มีความชอบน้ำมากขึ้น ซึ่งส่งผลดีต่อการปลดปล่อยตัวยาที่ใช้สำหรับแผลภายนอก พร้อมทั้งศึกษาประสิทธิภาพในการปล่อยตัวยาของแผ่นเส้นใยที่ได้ พบว่าเส้นใยพอลิแลคติกแอซิดนั้นมีการปลดปล่อยตัวยานีโอมัยซินซัลเฟตออกมาทั้งหมดภายในเวลา 30 นาที และเมื่อนำแผ่นเส้นใยไปปรับสภาพผิวด้วยพลาสมาอาร์กอนนั้น พบว่าผิวของเส้นใยมีความชอบน้ำมากขึ้น
การเก็บข้อมูลกฎหมายไทยด้วย Git
Authors:   , ประยงค์ทรัพย์ นิธิศ
Published: February 2025

โครงงานเรื่อง “การเก็บข้อมูลกฎหมายไทยด้วย Git” จัดทำขึ้นเพื่อทำให้ประชาชนทั่วไปสามารถเข้าถึงกฎหมายไทยได้ง่ายมากขึ้น โดยการพัฒนาโปรแกรมสำหรับเก็บข้อมูลกฎหมายไทยด้วยโครงสร้างแบบ Git และโปรแกรมสำหรับแสดงข้อมูลกฎหมายไทยจากที่เก็บข้อมูลของ Git ที่ได้นำเอารูปแบบข้อมูล XML และโครงสร้างการเก็บข้อมูลแบบ Git มาประยุกต์ใช้ เพื่อที่จะสามารถเก็บและแสดงผลข้อมูลกฎหมายในแต่ละรุ่น และยังสามารถเก็บความแตกต่างระหว่างรุ่นของกฎหมายได้ โดยที่ข้อมูลที่นำมาทดสอบโปรแกรมนั้นเป็นข้อมูลที่อยู่ในรูป HTML จากเว็บไซต์ของสำนักงานคณะกรรมการกฤษฎีกา ผลการทดสอบโปรแกรมนั้นพบว่าการรวมรุ่นของกฎหมายทำได้ถูกต้อง แต่เนื้อหาของกฎหมายที่อยู่ในรูปแบบของตารางนั้นไม่สามารถแสดงผลได้อย่างถูกต้อง
ผลของความเข้มข้นของน้ำตาล และระยะทางของแหล่งอาหาร ต่อรูปแบบการหาอาหารของชันโรง Tetragonula pagdeni
Authors:   , ยืนยาว ศรัณย์ภัทร
Published: February 2025

พืชดอกสร้างน้ำหวานขึ้นมาเพื่อเป็นรางวัล (food reward) เป็นการล่อให้แมลงผู้ผสมเกสรมาเยือนดอกไม้เพื่อหาอาหาร และเป็นการช่วยผสมเกสร องค์ประกอบหลักในน้ำหวาน คือ น้ำตาลซูโครส ซึ่งเป็นสิ่งเร้าที่ผู้ผสมเกสรตอบสนองได้ดีที่สุด ดังนั้น ความเข้มข้นของน้ำตาลซูโครสจึงเป็นปัจจัยสำคัญที่มีบทบาทต่อการตัดสินใจเลือกกินอาหาร ซึ่งผึ้งแต่ละสายพันธุ์จะมีความชอบความเข้มข้นของน้ำตาลซูโครสที่แตกต่างกันไป ชันโรง Tetragonula pagdeni เป็นหนึ่งในสายพันธุ์ที่นิยมเลี้ยงกันมากในอุตสาหกรรมการเลี้ยงชันโรงในประเทศไทย แต่พฤติกรรม และรูปแบบการหาอาหารของชันโรงชนิดนี้ยังมีการศึกษาน้อย การศึกษาครั้งนี้เป็นการตรวจสอบพฤติกรรมของ T. pagdeni ในการใช้ประโยชน์จากแหล่งอาหารโดยทำการศึกษาความเข้มข้นของน้ำตาลน้ำหวานที่ชันโรงชนิดนี้ชอบ โดยชันโรงจะเข้ามากินน้ำหวานบนจานอาหารที่มีความเข้มข้นของน้ำตาลซูโครสต่างกัน 4 ความเข้มข้น (0%, 15%, 35% และ 50% w/v) และทดสอบระยะทางที่ T. pagdeni ชอบใช้ในการหาอาหารจากรังสู่แหล่งอาหาร โดยชันโรงที่เข้ามากินน้ำหวานบนจานอาหารที่มีระยะทางห่างจากรังต่างกัน (1 เมตร, 4 เมตร, 7 เมตร, 10 เมตร) ทำการสังเกต และเก็บภาพโดยใช้กล้องถ่ายภาพ Nikon 5600D เพื่อนับจำนวนชันโรงที่เข้ามากินน้ำหวานบนจานอาหาร ด้วยโปรแกรม ImageJ และทำการเปิดรังเพื่อประเมินโครงสร้างภายในรัง สัดส่วนของถ้วยตัวอ่อน ถ้วยเก็บน้ำหวาน และถ้วยเก็บเกสรภายในรัง ผลการศึกษาพบว่า T. pagdeni มีความชอบน้ำตาลที่มีความเข้มข้นสูงตั้งแต่ 35% w/v ขึ้นไป (p<0.01) และเลือกเก็บอาหารจากแหล่งอาหารที่อยู่ใกล้กับรัง (p<0.05) สรุปได้ว่าความเข้มข้นของน้ำหวาน ระยะทางของแหล่งอาหารของอาหาร และปัจจัยทางกายภาพมีผลต่อจำนวนชันโรงที่เข้ามาใช้ประโยชน์จากแหล่งอาหาร และรูปแบบการหาอาหารของ T. pagdeni
ผลกระทบของมอนต์มอริลโลไนต์คอลลอยด์ต่อการเคลื่อนตัวของสังกะสีและแคดเมียมในคอลัมน์ทรายอิ่มตัว
Authors:   , เชาว์โพธิ์ทอง อรกช
Published: February 2025

การวิจัยนี้ทำการศึกษาผลกระทบของมอนต์มอริลโลไนต์คอลลอยด์ต่อการเคลื่อนตัวของสังกะสีและแคดเมียมโดยทดลองในคอลัมน์ทรายอิ่มตัว โดยสังกะสีและแคดเมียมที่ถูกดูดซับโดยอนุภาคคอลลอยด์จะถูกนำเข้าสู่คอลัมน์ทรายอิ่มตัวซึ่งจำลองภายใต้การไหลของชั้นน้ำบาดาลมีแรงดัน โดยได้ทำการทดลอง 3 คอลัมน์ ประกอบด้วย 2 คอลัมน์ของสังกะสีที่ค่าพีเอช 3 และ 6 และ 1 คอมลัมน์ของสังกะสีและแคดเมียมที่ค่าพีเอช 6 โดยคอลัมน์ของสังกะสีเดี่ยวใช้ความเข้มข้นของสังกะสีเท่ากับ 10 มิลลิกรัม/ลิตร และคอลัมน์ของโลหะผสมใช้สารละลายแคดเมียม (5 มิลลิกรัม/ลิตร) และสังกะสี (5 มิลลิกรัม/ลิตร) ที่ประกอบด้วยมอตน์มอริลโลไนต์คอลลอยด์ความเข้มข้น 50 มิลลิกรัม/ลิตร สารละลายที่มีค่าพีเอชต่างกัน จะถูกสูบเข้าคอลัมน์จากด้านล่างสู่ด้านบนด้วยความเร็วคงที่ เท่ากับ 0.159 เซนติเมตรต่อนาที จากการทดลองพบว่า เมื่อค่าพีเอชเพิ่มขึ้น จากพีเอช 3 เป็น 6 ทำให้ค่าคงที่ของฟรุนดริช (Freundlich constants, KF) ที่เพิ่มขึ้นจาก 3.42 เป็น 3.48 สำหรับ Equilibrium model และ 2.46 เป็น 3.01 สำหรับ Nonequilibrium model ดังนั้นการเคลื่อนตัวของสังกะสีจะลดลงเมื่อค่าพีเอชเพิ่มขึ้น 3 เป็น 6 ในทางกลับกันค่า Retardation factor (Rf) ที่เพิ่มจาก 8.85% เป็น 38.69% เมื่อพีเอชเพิ่มจาก 3 เป็น 6 ตามลำดับ การดูดซับของสังกะสีและแคดเมียมในคอลัมน์ที่ผสมกันพบว่าต่ำกว่าคอลัมน์ที่มีสังกะสีเพียงตัวเดียว โดยค่า KF ของทั้งสังกะสีลดลงจาก 3.01 เป็น 2.62 และแคดเมียมลดลงจาก 3.14 เป็น 2.32 เนื่องจากในสารละลายมีธาตุโลหะที่เป็นประจุบวกเท่ากัน 2 ชนิด และเกิดการแย่งการถูกดูดซับโดยมอนต์มอริลโลไนต์คอลลอยด์ ดังนั้นมอนต์มอริลโลไนต์คอลลอยด์จึงช่วยส่งเสริมการเคลื่อนที่ของสังกะสีและแคดเมียมเร็วขึ้นเมื่อเปรียบเทียบโลหะแต่ละชนิดอย่างเห็นได้ชัดเจน
การเปรียบเทียบไมโครไบโอมในดินและคุณสมบัติของดินในอุทยานแห่งชาติจังหวัดอุบลราชธานี
Authors:   , อัตตะ พรรณพนัช
Published: February 2025

โครงสร้างและความหลากหลายของจุลินทรีย์ในดิน (ไมโครไบโอม) ส่งผลต่อคุณภาพดิน และการก่อ โรคของพืช โดยมีงานวิจัยพบว่าการใช้ไมโครไบโอมหรือการปรับประชากรจุลินทรีย์ที่หลากหลายในดิน สามารถแก้ปัญหาพืชการเกษตรและปัญหาเกี่ยวกับดินเรื้อรังได้หลายอย่าง เช่น พืชที่ทนความเค็มได้ และ คุณภาพดินที่ดีขึ้น ซึ่งเป็นปัญหาที่พบได้มากในภูมิภาคตะวันออกเฉียงเหนือของประเทศไทย โดยงานวิจัยนี้ได้ เลือกพื้นที่อุทยานแห่งชาติจังหวัดอุบลราชธานี ทั้งหมด 4 แห่ง ได้แก่ อุทยานแห่งชาติแก่งตะนะ อุทยาน แห่งชาติเขาพระวิหาร อุทยานแห่งชาติภูจองนายอย และอุทยานแห่งชาติผาแต้ม เนื่องจากเป็นจังหวัดขนาด ใหญ่ที่มีความหลากหลายของภูมิสัณฐานและทรัพยากรธรรมชาติ เพื่อใช้เป็นตัวแทนของดินธรรมชาติหรือดิน ที่ไม่มีการสัมผัสกับกิจกรรมของมนุษย์และใช้เป็นฐานข้อมูลของจุลินทรีย์ในดินจังหวัดอุบลราชธานี ไป เปรียบเทียบกับดินในพื้นที่เกษตรกรรมเพื่อดูความแตกต่างของความหลากหลายของจุลินทรีย์ อีกทั้งยัง สามารถนาข้อมูลนี้มาใช้ปรับปรุงคุณภาพดินจากฐานข้อมูลของจุลินทรีย์ต่อไป ผลการวิจัยพบว่าดินในอุทยาน แห่งชาติจังหวัดอุบลราชธานีมีความชื้นในดินขึ้นอยู่กับลักษณะดินและบริเวณที่เก็บตัวอย่างดิน รวมทั้งมี ไนโตรเจน ฟอสฟอรัส โพแทสเซียม และอินทรียวัตถุต่า ทาให้ไม่เหมาะสมต่อการเจริญของพืช
พอลิเอทิลีนชนิดความหนาแน่นสูงเสริมแรงด้วยไมโครไฟบริลจากรีไซเคิลพีอีที
Authors:   , ยอดจิต มนัสวี
Published: February 2025

งานวิจัยนี้มีวัตถุประสงค์เพื่อใช้ประโยชน์ขวดน้ำ PET (RPET) เป็นวัสดุเสริมแรงให้แก่พอลิเอทิลีนความหนาแน่นสูง (HDPE) โดยศึกษาผลของอัตราส่วนการผสม ความเร็วเครื่องตัดเม็ดเรซิน เกรดของ HDPE (H6140B, H6670B และ H377C) ต่อลักษณะของ RPET ที่กระจายตัวในเนื้อ HDPE เมทริกซ์ ภาพถ่ายจากกล้องจุลทรรศน์อิเลกตรอนแบบส่องกราดของเม็ด RPET/PP ที่เตรียมด้วยเครื่องอัดรีดแบบสกรูคู่ แสดงให้เห็นว่า RPET ไม่สามารถผสมเข้ากันได้กับ HDPE อนุภาค RPET มีลักษณะกลมบ้าง รีบ้าง และลักษณะคล้ายเส้ยใยขนาดเล็ก กระจายทั่วฟื้นผิว HDPE เมื่อพิจารณาผลของ RPET/HDPE พบว่าอนุภาค RPET ที่กระจายใน HDPE เมทริกซ์ของพอลิเมอร์ผสม 20/80 RPET/HDPE มีขนาดอนุภาคที่เล็กกว่าที่พบในพอลิเมอร์ผสม 10/90 RPET/HDPE จึงสรุปได้ว่าปริมาณ RPET ที่เพิ่มขึ้นส่งผลต่อขนาดอนุภาค RPET อีกทั้งเมื่อเตรียม RPET/HDPE ด้วยความเร็วตัดเม็ดสูง เอกทรูเดดที่ถูกดึงด้วยอัตราเร็วมากส่งผลให้ได้ขนาดอนุภาค RPET เล็กและเกิดเป็นลักษณะไฟบริลได้ดี ผลของ HDPE ที่มีค่า MFI ต่างกัน แสดงให้เห็นว่าอนุภาค RPET ที่พบใน HDPE เมทริกซ์จะมีขนาดเล็กกว่าเมื่อเตรียมด้วย HDPE ที่มีค่า MFI ต่ำกว่า นอกจากนี้ยังพบว่า RPET/H377C ที่อัตราส่วน 10/90 มีปริมาณ RPET ไฟบริลมากที่สุด เกรดของ HDPE ยังส่งผลต่ออุณหภูมิในการขึ้นรูปด้วยเครื่องอัดรีดแบบสกรูคู่ H377C ที่มีค่า MFI ต่ำที่สุด สามารถขึ้นรูปด้วยช่วงอุณหภูมิขึ้นรูปที่ต่ำกว่า คือ 150-280 องศาเซลเซียสองค์ความรู้จากการศึกษานี้สามารถใช้ประโยชน์ในการพัฒนาผลิตภัณฑ์พลาสติกไซเคิลจาก PET และ HDPE ต่อไปได้
การกำจัดแอนไอออนที่เป็นพิษในน้ำเสียด้วยการตกตะกอนร่วมกับเลเยอร์ดับเบิลไฮดรอกไซด์
Authors:   , โยริยะ วรัญญาภรณ์
Published: February 2025

งานวิจัยนี้ศึกษาการกำจัดแอนไอออนที่เป็นพิษในน้ำด้วยวิธีการตกตะกอนร่วมกับสารประกอบเลเยอร์ดับเบิลไฮดรอกไซด์ (layered double hydroxides, LDH) โดยใช้หลักการของแรงระหว่างประจุระหว่างโครงสร้างที่เป็นชั้นประจุบวกของสารประกอบ LDH ที่สามารถจับกับแอนไอออนชนิดต่าง ๆ ได้ ในการทดลองทำการตกตะกอนโครเมตแอนไอออนและอาร์ซิเนตแอนไอออนร่วมกับสารประกอบ LDH โดยศึกษาตัวแปร 3 ชนิด ได้แก่ ค่าความเป็นกรดเบส ความเข้มข้นของแอนไอออนที่เป็นพิษ และชนิดโลหะของสารประกอบ LDHการหาปริมาณโครเมตแอนไอออนและอาร์ซิเนตแอนไอออนทำได้โดยใช้เทคนิคอัลตราไวโอเลตและ วิสิเบิลสเปกโทรสโคปีและเทคนิคการคายแสงของธาตุด้วยการกระตุ้นจากพลาสมา ตามลำดับ และยืนยันการเกิดสารประกอบ LDH ของตะกอนที่ได้ด้วยเทคนิคการเลี้ยวเบนของรังสีเอกซ์ พบว่าระบบ Mg/Al สามารถตกตะกอน LDH ร่วมกันกับโครเมตแอนไอออนและอาร์ซิเนตแอนไอออนได้ที่ค่าความเป็นกรดเบสตั้งแต่ 9 ขึ้นไป เนื่องจากมีปริมาณไฮดรอกไซด์มากพอสำหรับเกิดเป็นสารประกอบ LDH ส่วนระบบ Mg/Fe เกิดเป็นสารประกอบ LDH ได้ที่ค่าความเป็นกรดเบสที่ 11 แต่ไม่เกิดสารประกอบ LDH ที่ค่าความเป็นกรดเบสที่ 9 เนื่องจากที่ค่าความเป็นกรดเบส 9 ไอออนของเหล็กอาจตกตะกอนเป็นสารประกอบ Fe(OH)3 ส่งผลให้มีปริมาณเหล็กไม่เพียงพอที่จะเกิดเป็นสารประกอบ LDH ร่วมกับ Mg ได้ นอกจากนี้เมื่อเปลี่ยนชนิดของโลหะไดวาเลนต์ Zn/Al, Ni/Al และ Ni/Fe สามารถตกตะกอนร่วมกันกับโครเมตแอนไอออนและเกิดเป็นสารประกอบ LDH ที่ค่าความเป็นกรดเบส 9 และ 11 เช่นเดียวกัน
การพัฒนาผลิตภัณฑ์เพสตรี้ชูโรสลดไขมันและเพิ่มใยอาหาร
Authors:   , เกื้อชูศรี มณฑิพา
Published: February 2025

ปัจจุบันผลิตภัณฑ์เพสตรี้ชูโรสเป็นที่นิยมอย่างแพร่หลาย ซึ่งเป็นผลิตภัณฑ์ที่มีส่วนผสมของแป้งสาลี ไขมัน น้ำตาลค่อนข้างสูง และมีปริมาณใยอาหารต่ำ ซึ่งหากบริโภคในปริมาณมาก อาจก่อให้เกิดโรคอ้วน และทำให้ระดับโคเลสเตอรอลในเลือดสูงขึ้นได้ งานวิจัยนี้จึงมีวัตถุประสงค์เพื่อพัฒนาผลิตภัณฑ์เพสตรี้ชูโรสให้มีประโยชน์ต่อสุขภาพมากขึ้น โดยใช้การอบแทนการทอด และใช้อินูลินทดแทนเนยในสูตรมาตรฐาน เพื่อลดปริมาณไขมัน และเพิ่มปริมาณใยอาหาร จากผลการทดลองการอบด้วยเตาอบลมร้อน (200 °C 20 นาที) ในผลิตภัณฑ์เพสตรี้ชูโรสทดแทนการทอดในน้ำมันท่วม (180 °C 4 นาที) ส่งผลต่อลักษณะเนื้อสัมผัส ในด้าน Compression force, Penetrate force, ค่าสีแดง (a*) และค่าสีเหลือง (b*) ไม่แตกต่างกันอย่างมีนัยสำคัญ (P>0.05) แต่ค่าความสว่าง (L*) และอัตราการพองตัวของผลิตภัณฑ์มีความแตกต่างกันอย่างมีนัยสำคัญ (P≤0.05) และเมื่อเปรียบเทียบความชอบและการยอมรับของผู้บริโภคที่มีต่อผลิตภัณฑ์เพสตรี้ชูโรสที่ผ่านการอบและการทอดในน้ำมันท่วม พบว่าผู้บริโภคมีความชอบในด้านลักษณะปรากฏ ความกรอบ ความแน่นเนื้อ ความพองตัว สี และความชอบโดยรวมของผลิตภัณฑ์ไม่แตกต่างกันอย่างมีนัยสำคัญ (P>0.05) เมื่อทำการวิเคราะห์หาปริมาณไขมัน การอบสามารถลดปริมาณไขมันในผลิตภัณฑ์ได้ 18.30% จึงทำการศึกษาการทดแทนเนยด้วยสารละลายอินูลินเข้มข้น 40% โดยน้ำหนัก ในผลิตภัณฑ์เพสตรี้ชูโรสอบ ใช้อัตราส่วนเนยต่อสารละลายอินูลินที่ระดับ 100:0 75:25 50:50 25:75 และ 0:100 พบว่าเมื่อเพิ่มอัตราส่วนสารละลายอินูลินที่ใช้ในการทดแทนเนย จะทำให้ผลิตภัณฑ์มีค่า Compression force และปริมาณใยอาหารหยาบมากขึ้นอย่างมีนัยสำคัญ (P≤0.05) แต่อัตราการพองตัว ค่าความสว่าง (L*) และปริมาณไขมันลดลงอย่างมีนัยสำคัญ (P≤0.05) ผลิตภัณฑ์เพสตรี้ชูโรสอบที่แปรอัตราส่วนเนยต่อสารละลายอินูลินที่ระดับ 75:25 และ 50:50 ให้ลักษณะเนื้อสัมผัส และค่าสีใกล้เคียงกับสูตร 100:0 โดยมีปริมาณไขมันที่ลดลงเมื่อเปรียบเทียบกับสูตร 100:0 ถึง 33.44% และ 62.54% ตามลำดับ และมีปริมาณใยอาหารหยาบ 0.73 g/100g และ 1.63 g/100g ตามลำดับ ผลิตภัณฑ์เพสตรี้ชูโรสอบที่แปรอัตราส่วนเนยต่ออินูลินในระดับ 75:25 และ 50:50 สามารถลดปริมาณไขมันลงได้ถึง 45.30% และ 69.21% ตามลำดับ เมื่อเปรียบเทียบกับเพสตรี้ชูโรสที่ทอดในน้ำมันท่วมและใช้เนยปกติ
ความสัมพันธ์ระหว่างปริมาณอินทรีย์สารกับประชาคมปูก้ามดาบและปูแสม ในป่าชายเลนบ้านบางบ่อ จังหวัดสมุทรสงคราม
Authors:   , รื่นรวย มัติกา
Published: February 2025

การศึกษาความสัมพันธ์ระหว่างปริมาณอินทรีย์สารกับประชาคมปูก้ามดาบและปูแสม บริเวณป่าชายเลนบ้านบางบ่อ จังหวัดสมุทรสงคราม ดำเนินการศึกษาเปรียบเทียบในพื้นที่ป่าปลูกอายุ 3 ปีชายเลนปลูกอายุ 5 ปี และป่าชายเลนธรรมชาติ ในเดือนสิงหาคม 2562 และดือนกุมภาพันธ์ 2563 พบปูก้ามดาบ 6 ชนิด คือ วงศ์ Ocypodidae ได้แก่ Tubuca forcipata, Tubuca paradussumieri, Austruca perplexa และ Austruca annulipes, วงศ์ Macrophthalmidae ได้แก่ Macrophthalmus teschi และวงศ์ Dotilidae ได้แก่ llyoplax orientalis และพบปูแสม 6 ชนิด คือ วงศ์ Varunidae ได้แก่ Metaplax dentipes และ Metaplax elegans, วงศ์ Grapsidae ได้แก่ Metopograpsus frontalis และ วงศ์ Sesarmidae ได้แก่ Parasesarma eumolpe, Episesaa versicolor และ Sarmatium sp. ปูแสม ชอบอาศัยอยู่บริเวณที่มีต้นไม้ในทางตรงกันข้ามกับปูก้ามดาบชอบอาศัยอยู่บริเวณป่าชายเลนที่เป็นพื้นที่โล่งและแสงแดดส่องถึง การศึกษาครั้งนี้พบว่าลักษณะดินบริเวณป่าชายเลนบ้านบางบ่อทั้งสามแปลงใกล้เคียงกันจัดเป็นประเภทดินร่วนปนทราบ (Sandy loam) ปริมาณอินทรีย์สารในดินมีค่าระหว่าง 0.98-6.44 ดังนั้นการกระจายและความหนาแน่นของปูก้ามดาบและปูแสมมีความสัมพันธ์กับปริมาณอินทรีย์สาร, ออกซิเจนละลายน้ำและอุณภูมิของน้ำในดินอย่างมีนัยสำคัญ
การประเมินอันตรายจากกระแสน้ำป่วนจากหาดเจ้าสำราญถึงหาดปึกเตียน จังหวัดเพชรบุรี
Authors:   , สางาม พรพิพัฒน์
Published: February 2025

จังหวัดเพชรบุรี เป็นจังหวัดที่มีชื่อเสียงทางด้านแหล่งท่องเที่ยวทางทะเล ทำให้มีนักท่องเที่ยวเป็นจำนวนมากหลั่งไหลเข้ามาเล่นน้ำในจังหวัด แต่ถึงกระนั้นจังหวัดเพชรบุรีก็พบข่าวเหตุการณ์ที่นักท่องเที่ยวได้รับอุบัติเหตุจากการลงเล่นน้ำทะเลเป็นจำนวนมาก โดยเฉพาะที่หาดปึกเตียนและหาดเจ้าสำราญ โดยข่าว มักจะระบุสาเหตุของอุบัติเหตุนั้นว่าเกิดขึ้นจาก การเล่นน้ำของนักท่องเที่ยวในบริเวณที่มีกระแสคลื่นที่รุนแรงคาดว่าบริเวณนั้นอาจเกิดกระแสน้ำป่วน (Rip Current) งานวิจัยในครั้งนี้ จึงมุ่งเน้นการศึกษาไปที่การค้นหาสาเหตุของการเกิดกระแสน้ำป่วน บริเวณหาดเจ้าสำราญถึงหาดปึกเตียน จังหวัดเพชรบุรี อีกทั้งยังคาดการณ์ระดับความรุนแรงของกระแสน้ำป่วนในบริเวณดังกล่าวเพื่อให้ผู้ที่ลงเล่นน้ำได้ตระหนักถึงอันตรายที่อาจเกิดขึ้น ผลการศึกษา สามารถแบ่งพื้นที่ศึกษาออกเป็น 12 จุดศึกษา โดยแต่ละจุดศึกษาจะมีระยะห่างที่เท่ากัน พบว่าในช่วงฤดูมรสุมตะวันตกเฉียงใต้นั้น ระดับความรุนแรงของกระแสน้ำป่วนอยู่ในเกณฑ์ที่ปลอดภัยทั้ง 12 จุดศึกษา ทว่าในช่วงฤดูมรสุมตะวันออกเฉียงเหนือ กลับพบพื้นที่ระดับความรุนแรงอยู่ในเกณฑ์ที่ปลอดภัยเพียง 5 จุดศึกษา พื้นที่ที่อยู่ในระดับปลอดภัยน้อย 5 จุดศึกษา และพื้นที่ที่อยู่ในเกณฑ์อันตราย 2 จุดศึกษา จาก 12 จุดศึกษา โดยปัจจัยที่มีผลต่อการเกิดกระแสน้ำป่วนในพื้นที่ศึกษานั้นประกอบไปด้วย ความแตกต่างของลักษณะทางธรณีสัณฐาน, ฤดูมรสุม, ความสูงของคลื่น ณ ขณะนั้น, ระดับน้ำ ณ ขณะนั้น และสิ่งปลูกสร้างนอกชายฝั่ง โดยหาดที่มีความลาดชันสูง มีโอกาสทำให้ระดับความรุนแรงของกระแสน้ำป่วนเพิ่มมากขึ้น ในช่วงฤดูมรสุมตะวันออกเฉียงเหนือระดับความรุนแรงของกระแสน้ำป่วนนั้น รุนแรงกว่าช่วงฤดูมรสุมตะวันตกเฉียงใต้มากกว่านั้นความสูงของคลื่น และ ระดับน้ำ หากอยู่ ณ ช่วงเวลาที่น้ำขึ้นสูงสุด ก็จะมีระดับความรุนแรงของกระแสน้ำป่วนที่มากตาม และสิ่งปลูกสร้างนอกชายฝั่งนั้น เป็นสาเหตุร่วมที่ทำให้ลักษณะทางธรณีสัณฐาน เปลี่ยนแปลงไปจากเดิม จนระดับความรุนแรงของกระแสน้ำป่วนในพื้นที่อยู่ในเกณฑ์ที่เป็นอันตรายต่อผู้ลงเล่นน้ำ
การสร้างแบบจำลองการออกแบบสีบรรจุภัณฑ์อาหารด้วยวิธีการทางวิศวกรรมคันไซ
Authors:   , โรจนะหัสดิน นรินทร
Published: February 2025

ทุกวันนี้เวลาผู้บริโภคเลือกซื้อผลิตภัณฑ์ผู้บริโภคไม่เพียงแต่ให้ความสำคัญกับผลิตภัณฑ์ภายในเพียงอย่างเดียว ผู้บริโภคยังให้ความสำคัญกับบรรจุภัณฑ์ที่บรรจุผลิตภัณฑ์นั้นด้วย ผู้ผลิตจึงต้องใส่ใจกับการออกแบบบรรจุภัณฑ์ เพื่อตอบสนองความต้องการของลูกค้า เพราะฉะนั้นนักออกแบบที่ดีจำเป็นจะต้องคำนึงถึงองค์ประกอบที่สำคัญในการออกแบบซึ่งประกอบไปด้วยองค์ประกอบที่สำคัญต่างๆมากมายซึ่งหนึ่งในองค์ประกอบที่สำคัญนั่นก็คือ สี เพราะสีเป็น องค์ประกอบหนึ่งที่สามารถสร้างความโดดเด่น สามารถดึงดูดผู้บริโภค รวมทั้งสร้างภาพลักษณ์ของสินค้าให้มีเอกลักษณ์เป็นที่น่าสนใจ ทางผู้จัดทำได้นำความคิดนี้มาพัฒนาและสร้างเป็นฐานข้อมูลความรู้สึกที่มีต่อสีของบรรจุภัณฑ์ เพื่อหวังว่าจะสามารถนำไปต่อยอดใช้ในการออกแบบบรรจุภัณฑ์ได้อย่างมีประสิทธิภาพมากยิ่งขึ้น ซึ่งในงานวิจัยนี้ผู้วิจัยได้ทำการศึกษาบรรจุภัณฑ์อาหารโดยมีขอบเขตการศึกษาคือบรรจุภัณฑ์อาหารเพื่อสุขภาพอย่างผลิตภัณฑ์ซีเรียล โดยผู้วิจัยได้ประยุกต์ใช้หลักการวิศวกรรมคันไซในการศึกษาหาความเชื่อมโยงระหว่างความรู้สึกของผู้บริโภคกับคุณลักษณะของบรรจุภัณฑ์อาหารเพื่อสุขภาพอย่างผลิตภัณฑ์ซีเรียล เพื่อนำผลการศึกษาที่ได้มาพัฒนาแบบร่างบรรจุภัณฑ์ใหม่ที่สามารถสื่อถึงความรู้สึกที่สอดคล้องกับการรับรู้ของผู้บริโภคได้ การดำเนินการวิจัยได้ ประยุกต์ใช้วิธีการวิเคราะห์เชิงปริมาณในการวิเคราะห์ข้อมูลสำรวจที่ได้จากการประเมินผลด้วยแบบสอบถาม ซึ่งประกอบด้วยคำคันไซที่ใช้แทนขอบเขตคำแสดงความรู้สึก และคุณลักษณะบรรจุภัณฑ์ ผลจากการวิเคราะห์จะอยู่ใน รูปแบบของแบบจำลองซึ่งแสดงถึงความสัมพันธ์ระหว่างคำแสดงความรู้สึกกับสีของบรรจุภัณฑ์ ซึ่งทำให้ทราบว่าสีแต่ละสีมีผลต่อความรู้สึกของผู้บริโภคอย่างไร ผลที่ได้จากการวิจัยคือ แนวทางการออกแบบบรรจุภัณฑ์ที่ช่วยให้นัก ออกแบบบรรจุภัณฑ์สามารถกำหนดคุณลักษณะและออกแบบบรรจุภัณฑ์ที่สอดคล้องกับการตระหนักรับรู้ของผู้บริโภคได้และจะนำไปสู่การพัฒนาบรรจุภัณฑ์อาหารให้ดึงดูดสายตาผู้บริโภค เป็นที่นิยมและมีมูลค่ามากยิ่งขึ้นได้ในอนาคต
การพัฒนาฐานข้อมูลแพลงก์ตอนพืชทะเลในเครื่องวิเคราะห์อนุภาคสิ่งมีชีวิตขนาดเล็กในตัวอย่างของเหลว (FlowCAM)
Authors:   , เพชรคง ณัฐริกา
Published: February 2025

ในปัจจุบันเครื่องวิเคราะห์อนุภาคสิ่งมีชีวิตขนาดเล็กในตัวอย่างของเหลว (FlowCAM) ถูกนำมาใช้นับจำนวนและจำแนกแพลงก์ตอนพืชโดยอัตโนมัติมากถึง 500 แห่งทั่วโลก แต่ในประเทศไทยยังไม่สามารถทำได้ เนื่องจากขาดฐานข้อมูลที่เหมาะสม การศึกษาครั้งนี้จึงต้องการพัฒนาฐานข้อมูลแพลงก์ตอนพืชในประเทศไทย สำหรับเครื่อง FlowCAM โดยการเก็บตัวอย่างแพลงก์ตอนพืชในบริเวณเกาะสีชังจำนวน 24 สถานี ด้วยการสูบน้ำที่ระดับ 0.5 เมตรจากผิวน้ำ 20 ลิตรมากรองผ่านถุงกรองแพลงก์ตอนขนาดตา 200 ไมโครเมตร และ 20 ไมโครเมตร ตามลำดับ จากนั้นนำตัวอย่างที่ค้างบนถุงกรองแพลงก์ตอน 20 ไมโครเมตร มาผ่านเครื่อง FlowCAM เพื่อสร้างห้องสมุดภาพ (library) โดยอาศัยโปรแกรม VisualSpreadsheet® (ViSp) ห้องสมุดภาพที่ถูกสร้างขึ้นจะเป็นฐานข้อมูลภายในเครื่องเพื่อใช้ในการจำแนกและนับจำนวนแพลงก์ตอนพืชจาก 6 สถานี เพื่อทดสอบประสิทธิภาพของ FlowCAM เทียบกับวิธีมาตรฐานที่นับและจำแนกแพลงก์ตอนพืชด้วย Sedgewick Rafter slide ภายใต้กล้องจุลทรรศน์ ผลการศึกษาได้ภาพของแพลงก์ตอนพืชเพื่อจัดทำห้องสมุดภาพจำนวน 39 สกุล 7 ชนิด ประสิทธิภาพในการจำแนกสกุลของแพลงก์ตอนพืชด้วย FlowCAM ต่ำกว่าวิธีมาตรฐานโดยจำแนกสกุลและชนิดของแพลงก์ตอนพืชที่จำแนกได้เพียงร้อยละ 54 ถึง 68 ของวิธีมาตรฐาน การหาความหนาแนของแพลงก์ตอนพืชด้วย FlowDAM ได้ค่าสูงกว่าวิธีมาตรฐานคิดเป็น 39 ถึง 130 เท่า ซึ่งแตกต่างอย่างมีนัยสำคัญทางสถิติ (paired t-test, p<0.05) ความคลาดเคลื่อนที่เกิดขึ้นของ FlowCAM อาจเกิดจากข้อจำกัดของเครื่องที่ยังมีฐานข้อมูลแพลงก์ตอนพืชน้อย คุณภาพของ Flow cell และภาพในห้องสมุดภาพไม่ดีเท่าที่ควร จึงควรมีการสะสมห้องสมุดภาพเพิ่มขึ้น เปลี่ยน flow cell ใหม่ ปรับอัตราการไหล (flow rate) ให้ช้าลง และเพิ่มอัตราการแสดงภาพเคลื่อนไหวต่อวินาที (frame rate) เพื่อเพิ่มประสิทธิภาพของ FlowCAM
แซนโทนจากเปลือกรากของติ้วเกลี้ยงและความเป็นพิษต่อเซลล์มะเร็ง
Authors:   , เอกฉันท์ กิตติมา
Published: February 2025

จากการนำสิ่งสกัดไดคลอโรมีเทนของเปลือกรากติ้วเกลี้ยงมาแยกให้บริสุทธิ์ด้วยเทคนิคโครมาโทรกราฟี พบว่าแยกได้สารใหม่ในกลุ่มแซนโทน (xanthone) 1 ชนิด คือ cratochinone B (CC-01) นอกจากนี้พบสารที่เคยมีข้อมูลการรายงานมาก่อนหน้านี้ 3 ชนิด คือ macluraxanthone (CC-02), β -mangostin (CC-03) และ pancixanthone A (CC-04) โดยโครงสร้างทั้งหมดได้พิสูจน์ทราบด้วยข้อมูลทางสเปกโทรสโกปี ร่วมกับการเปรียบเทียบกับข้อมูลที่เคยมีการรายงานมาก่อนหน้านี้ จากการทดสอบฤทธิ์ความเป็นพิษต่อเซลล์มะเร็งชนิด KB, Hela S-3 และ Hep G2 พบว่าสาร CC-01 และ CC-02 มีความเป็นพิษต่อเซลล์มะเร็งชนิด KB, Hela S-3 และ Hep G2 ในระดับดี โดยมีค่า IC₅₀ ในช่วง 0.91-9.57 µM
ระบุลักษณะของวัสดุอะคูสติกที่มีผลต่อสมบัติในการดูดซับเสียง
Authors:   , ศรีจุฬางกูล พิชญา
Published: February 2025

ปัญหาเสียงรบกวนเป็นปัญหาที่พบได้ทั่วไป ซึ่งปัญหาเสียงรบกวนนี้หากได้รับเสียงดังในระยะเวลานาน อาจส่งผลเสียต่อสุขภาพได้ ดังนั้นอุตสาหกรรมต่าง ๆ จึงได้มีการผลิต “วัสดุอะคูสติก (acoustic materials)” เพื่อนำมาใช้ในการลดปัญหาเสียงรบกวนดังกล่าว ซึ่งในงานวิจัยนี้ได้ทำการศึกษาลักษณะทางกายภาพของวัสดุที่มีสมบัติในการดูดซับเสียง โดยศึกษาลักษณะโครงสร้างทางกายภาพของวัตถุ เช่น ขนาดของเส้นใย และพื้นผิวของเส้นใย เพื่อหาวัสดุทางเลือกที่มีสมบัติเหมาะสมมาใช้เป็นตัวดูดซับเสียง ในงานวิจัยนี้ได้นำวัสดุจากธรรมชาติและวัสดุสังเคราะห์ที่มีลักษณะเป็นเส้นใยมาประยุกต์เป็นแผ่นดูดซับเสียง ด้วยวิธีการขึ้นรูปแบบไม่ถักทอ พร้อมกับมีการควบคุมนํ้าหนักและความหนาของชิ้นงาน จากนั้นนำไปทำการวิเคราะห์สมบัติทางกายภาพและทดสอบสมบัติในการดูดซับเสียงในช่วงความถี่ 125 – 6300 เฮิรตซ์ผลการศึกษา พบว่า ค่าสัมประสิทธ์การลดลงของเสียง (NRC) ของเส้นใยพอลิพรอพิลีนมีค่าเท่ากับ 0.30 รองลงมาคือเส้นใยนุ่น เส้นใยวิสโคส เส้นใยพอลิเอสเทอร์ และเส้นใยแก้วซึ่งมีค่าสัมประสิทธ์การลดลงของเสียง (NRC) เป็น 0.22, 0.13, 0.10 และ 0.09 ตามลำดับ พบว่าเส้นใยวิสโคส เส้นใยพอลิเอสเทอร์และเส้นใยแก้วเป็นวัสดุสะท้อน มีค่า NRC น้อยกว่า 0.2 ส่วนเส้นใยนุ่นและเส้นใยพอลิพรอพิลีนเป็นวัสดุดูดซับเสียงที่มีประสิทธิภาพในการดูดซับเสียงปานกลางเป็นผลมาจากโครงสร้างทางกายภาพของเส้นใยแต่ละชนิดทั้งขนาดและพื้นผิวของเส้นใยโดยเส้นใยที่มีขนาดเล็ก และมีลักษณะพื้นผิวของเส้นใยที่ขรุขระ ทำให้มีค่าการต้านทานการไหลของอากาศมาก ค่าสัมประสิทธิ์การดูดซับเสียงจึงเพิ่มขึ้นตามไปด้วย
การเตรียมหมึกชีวภาพจากเซริซินผ่านปฏิกิริยา thiol-ene click reaction
Authors:   , จำปีเจริญสุข ชนวีร์
Published: February 2025

เซริซิน (Sericin) เป็นโปรตีนที่สร้างขึ้นโดยตัวไหม (Bombyx mori) ในการผลิตรังไหม เซริซินถูกนำมาใช้อย่างหลากหลายทางด้านยาและเครื่องสำอาง ในงานนี้ผู้วิจัยได้กราฟท์หมู่ methacryloyl ลงไปบนเซริซิน (Ser-MA) ด้วยการนำเซริซินไปละลายในพิริดีนและทำปฏิกิริยากับ methacrylic anhydride ซึ่งจะได้เปอร์เซ็นต์การแทนที่เป็น 0.36% จากการวิเคราะห์ด้วยเทคนิค ¹H NMR การกราฟท์โดยนำเซริซินไปละลายในน้ำและให้ทำปฏิกิริยากับ methacrylic acid และใช้ 1-ethyl-3-(3-dimethylaminoproply) carbodiimide เป็น coupling agent ให้เปอร์เซ็นต์การแทนที่สูงขึ้นเมื่อนำผลิตภัณฑ์ไปวิเคราะห์ด้วยเทคนิค ¹H NMR โดยดูโปรตรอนหมู่ methacryloyl เทียบกับของกรดอะมิโนไทโรซีนซึ่งเป็นกรดอะมิโนที่มีวงเบนซีนที่มีอยู่ในโครงสร้างเซริซิน 4.6% พบว่าสามารถสังเคราะห์สารที่มีเปอร์เซ็นต์การแทนที่ของหมู่ methacryloyl เป็น 2.17% เมื่อนำผลิตภัณฑ์ไปทำปฏิกิริยาเชื่อมขวางด้วย dithiothreitol พบว่าเกิดปฏิกิริยา thiol-ene click reaction โดยยืนยันจาก ¹H NMR spectrum และน้ำหนักโมเลกุลเฉลี่ย (M) หลังการเชื่อมขวางที่เปลี่ยนจาก 170854 Da เป็น 350652 Da
การสังเคราะห์ [3', 4']d-thieno-1,2,3-triazoline เพื่อใช้เป็นหน่วยรับอิเล็กตรอน ชนิดใหม่
Authors:   , ครรชิตาวรกุล ณพวิทย์
Published: February 2025

ในปัจจุบันเทคโนโลยีพลังงานแสงอาทิตย์หรือเซลล์สุริยะเป็นที่นิยมถูกนำมาใช้ในหลากหลายอุตสาหกรรม มีผู้คนต่างให้ความสนใจศึกษาเทคโนโลยีนี้เป็นจำนวนมาก จึงได้มีการตีพิมพ์บทความการศึกษาเกี่ยวกับเรื่องนี้อยู่เสมอ โดยเฉพาะอย่างยิ่ง โซลาร์เซลล์ชนิดพอลิเมอร์อินทรีย์ ซึ่งเป็นหนึ่งในชนิดที่คนให้ความสนใจมากที่สุด โดยปกติแล้วโซลาร์เซลล์ชนิดพอลิเมอร์อินทรีย์ จะประกอบไปด้วยสองหน่วยย่อยคือ หน่วยรับอิเล็กตรอน และหน่วยให้อิเล็กตรอนซึ่งต่อกันเรียงสลับกันเป็นสายยาวโพลิเมอร์ ในงานวิจัยนี้ผู้วิจัยจะศึกษา [3’,4’]d-thieno-1,2,3-triazoline และ อนุพันธ์ ซึ่งเป็นสารเคมีชนิดใหม่และ ผู้วิจัยเชื่อว่าสารเคมีนี้มีคุณสมบัติเป็นตัวนำไฟฟ้าที่ดี จากการเป็นทั้งหน่วยให้อิเล็กตรอนและหน่วยรับอิเล็กตรอนในโครงสร้างเดียว ในการสังเคราะห์สาร [3’,4’]d-thieno-1,2,3-triazoline และ อนุพันธ์นั้นจะผ่านขั้นตอนทั้งหมด 3 ขั้นตอนคือ การทำปฏิกิริยาไนเตรชัน การทำปฏิกิริยารีดักชั่น และการทำปฏิกิริยาปิดวงไดอะโซไทเซชัน โดยมี 2,5-dichlorothiophene เป็นสารตั้งต้น หลังจากทำปฏิกิริยาทั้งหมดเราค้นพบว่า [3’,4’]d-thieno-1,2,3-triazoline นั้นไม่สเถียรในสภาวะปกติ จึงต้องหาวิธีทำให้มีเสถียรภาพมากขึ้น เพื่อให้สามารถนำไปใช้งานจริงและตรวจวิเคราะห์ได้ โดยผ่านอีก 2 ขั้นตอนคือการทำปฏิกิริยาโบรมิเนชัน และการทำปฏิกิริยาการแทนที่ในหมู่อโรมาติก ท้ายที่สุดแล้วจะวิเคราะห์อัตลักษณ์ทางโครงสร้างด้วยวิธี ¹H NMR และ ₁₃C NMR จากผลการทดลองพบว่าเราประสบความสำเร็จในการสังเคราะห์ [3’,4’]d-thieno-1,2,3-triazoline และอนุพันธ์จริง โดยเราคาดหวังว่า [3’,4’]d-thieno-1,2,3-triazoline และ อนุพันธ์ จะเป็นสารเคมีชนิดใหม่ที่สามารถใช้เป็น หน่วยย่อยของโซลาร์เซลล์ชนิดพอลิเมอร์อินทรีย์ ซึ่งใช้งานได้จริงอย่างมีประสิทธิภาพ
ฟลูออเรสเซนต์เซนเซอร์จากอนุพันธ์คูมารินสำหรับตรวจวัดฟอร์มาลดีไฮด์
Authors:   , คำเจริญ ณภัทร
Published: February 2025

งานวิจัยนี้เกี่ยวข้องกับการออกแบบและสังเคราะห์ฟลูออเรสเซนต์เซนเซอร์สำหรับฟอร์มาลดีไฮด์ที่มี อนุพันธ์คูมารินเป็นฟลูออโรฟอร์และมีหมู่ไฮดราไซด์เป็นส่วนรับรู้ การออกแบบเซนเซอร์นี้มีสมมติฐานว่าหมู่ ไฮดราไซด์จะสามารถยับยั้งสัญญาณฟลูออเรสเซนต์ของคูมารินได้ด้วยกระบวนการถ่ายเทอิเล็กตรอนที่ถูก เหนี่ยวนำด้วยแสง และเมื่อหมู่ไฮดราไซด์เกิดปฏิกิริยาควบแน่นกับฟอร์มาลดีไฮด์แล้ว สัญญาณฟลูออเรสเซนต์ ของเซนเซอร์จะเพิ่มสูงขึ้นเพราะกระบวนการถ่ายเทอิเล็กตรอนถูกระงับไป โดยการสังเคราะห์เริ่มด้วย ปฏิกิริยา ควบแน่นระหว่างซาลิไซลัลดีไฮด์กับไดเอธิลมาโลเนต ได้ผลิตภัณฑ์เป็นคูมารินที่มีหมู่ฟังก์ชันเอธิลเอสเทอร์ จากนั้นนำไปทำปฏิกิริยากับไฮดราซีนจะได้ผลิตภัณฑ์เป็นของแข็งสีขาวที่มีหมู่คาร์โบไฮดราไซด์ และเพื่อเป็น การเพิ่มความสามารถในการละลายน้ำของเซนเซอร์ ผลิตภัณฑ์ที่มีหมู่ไฮดราไซด์ได้ถูกเปลี่ยนไปอยู่ในรูปเกลือ ไฮโดรคลอไรด์ด้วยการตกตะกอนกับแก๊สไฮโดรเจนคลอไรด์ในตัวทำละลายอินทรีย์ สารที่สังเคราะห์ได้ทุกชนิด ได้ถูกพิสูจน์เอกลักษณ์และยืนยันโครงสร้างด้วยเทคนิคนิวเคลียร์แมกเนติกเรโซแนนซ์ อย่างไรก็ตาม สถานการณ์การแพร่ระบาดของไวรัสโคโรนาที่เริ่มขึ้นในเดือนกุมภาพันธ์ พ.ศ.2563 ทำให้รัฐบาลไทยและ จุฬาลงกรณ์มหาวิทยาลัยประกาศปิดสถานศึกษาเพื่อลดการแพร่ระบาดของไวรัส จึงทำให้โครงการนี้ยังไม่ได้มี การศึกษาสมบัติเชิงแสงและประสิทธิภาพในการตรวจวัดฟอร์มาลดีไฮด์ของเซนเซอร์ที่สังเคราะห์ได้
ศึกษาการตรวจวัดพาราควอตบนผิวขั้วพิมพ์สกรีนชนิดต่าง ๆ ด้วยเทคนิคอิมพีแดนซ์สเปกโตรสโคปีและสแควร์เวฟโวลแทมเมทรี
Authors:   , วัฒนศิริชัยกุล ทิพากร
Published: February 2025

งานวิจัยนี้ทำการศึกษาการตรวจวัดพาราควอตบนผิวขั้วไฟฟ้าพิมพ์สกรีนชนิดคาร์บอน (ขั้วไฟฟ้า C) คาร์บอนเคลือบทอง (ขั้วไฟฟ้า C/Au) และทอง (ขั้วไฟฟ้า Au) ด้วยเทคนิคสแควร์เวฟโวลแทมเมทรีและเทคนิคอิมพีแดนซ์สเปกโตรสโคปี เริ่มจากการเคลือบทองลงบนขั้วไฟฟ้า C พบว่ามีอนุภาคทองเคลือบบนผิวขั้วไฟฟ้าทำงาน 8.71% ของผิวหน้าขั้วไฟฟ้าทำงานทั้งหมด และเปรียบเทียบสัญญาณความต้านทานของขั้วไฟฟ้าพิมพ์สกรีนทั้ง 3 ชนิด พบว่าขั้วไฟฟ้า C มีความต้านทานสูงที่สุด ตามด้วยขั้วไฟฟ้า C/Au และขั้วไฟฟ้า Au ตามลำดับ จากนั้นวัดสัญญาณพาราควอตบนผิวขั้วไฟฟ้าพิมพ์สกรีนทั้ง 3 ชนิดด้วยเทคนิค สแคว์เวฟโวลแทมเมทรี พบว่าขั้วไฟฟ้า C มีการตอบสนองต่อสัญญาณของพาราควอตได้ดีกว่าขั้วไฟฟ้า C/Au ที่บริเวณศักย์ไฟฟ้า -0.65 โวลต์ ขณะที่ขั้วไฟฟ้า Au ไม่สามารถวัดสัญญาณพาราควอตได้ ต่อมาทำการวัดความต้านทานของพาราควอตความเข้มข้น 1, 5 และ 10 มิลลิกรัมต่อลิตร บนผิวขั้วไฟฟ้า C และขั้วไฟฟ้า C/Au ด้วยเทคนิคอิมพีแดนซ์สเปกโตรสโคปี พบว่าขั้วไฟฟ้า C ให้สัญญาณความต้านทานต่ำมาก ในขณะที่ไฟฟ้า C/Au สามารถวัดค่าความต้านทานได้ 180, 84 และ 24 มิลลิโอห์ม ตามลำดับ
สมบัติทางเคมีกายภาพของปลาร้าที่หมักในช่วงเดือนที่ 5 7 และ 8
Authors:   , ศศิพงศ์ไพโรจน์ เอกรัฐ
Published: February 2025

ปลาร้าเป็นเครื่องปรุงที่สำคัญ ผลิตโดยการหมักปลาน้าจืดชนิดต่าง ๆ กับเกลือ และส่วนผสมอื่น ๆ ปลาร้านิยมมาใช้ในการเพิ่มรสชาติอาหารไทยหลายชนิด เช่น ส้มตำ การที่ปลาร้าสามารถเพิ่มรสชาติอาหารได้เนื่องจากมีสารโคคูมิ โดยเฉพาะอย่างยิ่งสารกลุ่มกลูตามิลเปปไทด์ โดยโครงการนี้จะทำการออกแบบและทำการหมักปลาร้า โดยมีการปรับเปลี่ยนชนิดของปลา สูตรของการหมัก และระยะเวลาที่ใช้ในการหมัก พร้อมกับตรวจวัดค่าสมบัติเคมีกายภาพ 4 อย่าง ได้แก่ ค่าพีเอช ปริมาณเกลือ ค่าความชื้น และค่าน้ำอิสระ โดยจากการทดลองพบว่าช่วงระยะเวลาในการหมักเดือน 5 7 และ 8 มีผลของค่าพีเอชที่อยู่ในช่วง 4.66 – 7.47 เหมือนกับปลาร้าที่มีค่ากลูตามิลเปปไทด์ที่มีปริมาณสูง นอกจากนี้ค่าของน้าอิสระมีแนวโน้วลดลง ในขณะที่ความเข้มข้นของเกลือสูงขึ้น ดังนั้นค่าความเป็นกรดของปลาร้าสามารถใช้เป็นตัวชี้บอกถึงการเพิ่มขึ้นของสารโคคูมิ
การพัฒนาวิธีทางเคมีไฟฟ้าสำหรับการสังเคราะห์ 2-อะมิโนเบนซอกซาโซลจากสารซัลเฟอร์อินทรีย์
Authors:   , พุฒิพัฒน์วรกุล ธมลภัษฎ์
Published: February 2025

2-อะมิโนเบนซอกซาโซล เป็นสารประกอบประเภทเฮทเทอโรไซคลิก ซึ่งเป็นสารประกอบที่มีวงแหวนซึ่งประกอบด้วยอะตอมต่างชนิดกัน คืออะตอมของไนโตรเจนและออกซิเจน จัดเป็นสารที่มีประโยชน์ทั้งทางด้านอุตสาหกรรม ด้านการเกษตรและทางการแพทย์ งานวิจัยนี้จะสังเคราะห์ 2-อะมิโนเบนซอกซาโซล (4) ผ่านปฏิกิริยาเคมีไฟฟ้าซึ่งเป็นวิธีที่เป็นมิตรต่อสิ่งแวดล้อมโดยใช้สภาวะที่เหมาะสม ซึ่งประกอบด้วย 2 วิธี ได้แก่ วิธีแรกเริ่มจากการนำ 2-อะมิโนฟีนอล (1) และฟีนิลไอโซไทโอไซยาเนต (2) ผ่านปฏิกิริยาควบแน่น จะได้ร้อยละผลได้ของผลิตภัณฑ์ที่เป็นสารตัวกลางนั้นก็คือ 1-(2-ไฮดรอกซีฟีนิล)-3-ฟีนิลไทโอยูเรีย (3) อยู่ในช่วง 31-70 เปอร์เซ็นต์ จากนั้นนำไปสังเคราะห์ผ่านปฏิกิริยาทางไฟฟ้าเคมีโดยใช้ศักย์ไฟฟ้าที่คงที่ที่ 5.00 โวลต์ ขั้วคาร์บอนเป็นขั้วแคโทดและแอโนดและใช้ตัวทำละลายผสมระหว่างเอทานอลและน้ำในอัตราส่วน 1:1 ตั้งปฏิกิริยาที่อุณหภูมิห้องเป็นเวลา 1 ชั่วโมง และใช้อิเล็กโทรไลต์เป็นโซเดียมคลอไรด์ จะได้ร้อยละผลได้ของผลิตภัณฑ์ที่เป็น 2-อะมิโนเบนซอกซาโซล (4) 57 เปอร์เซ็นต์ และวิธีที่สองคือการนำ 2-อะมิโนฟีนอล (1) และฟีนิลไอโซไทโอไซยาเนต (2) ไปสังเคราะห์ผ่านปฏิกิริยาทางไฟฟ้าเคมี โดยตรงใช้ศักย์ไฟฟ้าที่คงที่ที่ 5.00 โวลต์ ขั้วแพลทตินัมเป็นขั้วแคโทดและแอโนดและใช้ตัวทำละลายผสมระหว่างเอทานอลและน้ำในอัตราส่วน 1:1 ตั้งปฏิกิริยาที่อุณหภูมิห้องเป็นเวลา 3 ชั่วโมง และใช้อิเล็กโทรไลต์เป็นโซเดียมโบรไมด์ จะได้ผลิตภัณฑ์เป็น 2-อะมิโนเบนซอกซาโซล (4) 66 เปอร์เซ็นต์ และใช้อิเล็กโทรไลต์เป็นโซเดียมคลอไรด์จะได้ผลิตภัณฑ์เป็น 2-อะมิโนเบนซอกซาโซล (4) 44 เปอร์เซ็นต์
การสังเคราะห์เซนเซอร์ฐานไบฟีนิลสำหรับการตรวจวัด ไซยาไนด์ไอออน
Authors:   , ศุขการค้า ธนวัฒน์
Published: February 2025

งานวิจัยนี้มีวัตถุประสงค์ในการสังเคราะห์สารเชิงซ้อนระหว่างไอออนโลหะทองแดงและอนุพันธ์ของ ไดพิโคลิลแอมีน และสังเคราะห์โมเลกุลอนุพันธ์ของแอมิโนฟีนิลบอรอนิคแอซิด โดยมีหมู่ไบฟีนิลเป็นโมเลกุล สารเรืองแสงให้สัญญาณฟลูออเรสเซนส์ เพื่อเป็นสารตรวจจับไซยาไนด์ไอออน โดยอนุพันธ์ทั้งสองชนิดมี โครงสร้างฐานคือไบฟีนิลโมเลกุลมาจาก 3,3′-ไบฟีนิลไดคาร์บอกซาลดีไฮด์ สามารถสังเคราะห์ได้จากปฏิกิริยา ซูซูกิคัปปลิง โดยมีร้อยละของผลิตภัณฑ์เท่ากับ 72 สังเคราะห์ไดพิโคลิลแอมีนได้จากปฏิริยาเอมีน-แอลดีไฮด์ คอนเดนเซชัน ได้ร้อยละของผลิตภัณฑ์เท่ากับ 77 สามารถสังเคราะห์บล็อกบอรอนิคได้จากปฏิกิริยา แอลกอฮอล์คอนเดนเซชัน โดยมีร้อยละของผลิตภัณฑ์เท่ากับ 100 ผลิตภัณฑ์ที่สังเคราะห์ได้ทั้งหมดสามารถ พิสูจน์เอกลักษณ์โดยเทคนิคโปรตอนเอ็นเอ็มอาร์ และแมสสเปกโตรเมทรี แต่พบว่าไม่สามารถสังเคราะห์ อนุพันธ์ของไดพิโคลิลแอมีนจากปฏิกิริยาแอมีน-แอลดีไฮด์ คอนเดนเซชัน ได้เพียงแต่อนุพันธ์ที่มีไดพิโคลิลเอ มีนข้างเดียว และไม่สามารถสังเคราะห์อนุพันธ์ของแอมิโนฟีนิลบอรอนิคแอซิด จากปฏิกิริยาแอมีน-แอลดีไฮด์ คอนเดนเซชัน เนื่องจากหมู่บอรอนิคแอซิดชอง 3-แอมิโนฟีนิลบอรอนิคแอซิด ส่งผลให้เกิดปฏิกิริยาข้างเคียง ดังนั้นจึงนำบล็อกบอรอนิคแอซิดมาใช้ในการสังเคราะห์ผลิตภัณฑ์ และพบว่าสามารถสังเคราะห์ผลิตภัณฑ์ได้ จากผลการวิเคราะห์ด้วยเทคนิคแมสสเปกโตรเมทรี แต่ไม่สามารถแยกและทำให้บริสุทธิ์ได้จากเทคนิคคอลัมน์ โครมาโตกราฟี เนื่องจากสภาวะความเป็นกรดของซิลิกาเจลทำให้เกิดการสลายตัวกลายเป็นสารตั้งต้น
การสกัดและศึกษาสารออกฤทธิ์ทางชีวภาพจากเห็ดกระถินพิมาน
Authors:   , แสงทองอร่าม ปาณัสม์
Published: February 2025

งานวิจัยนี้มีวัตถุประสงค์เพื่อศึกษาสารออกฤทธิ์ทางชีวภาพของเห็ดกระถินพิมาน โดยศึกษาสารออกฤทธิ์ที่มีอยู่ในสารสกัดที่ได้จากการสกัดด้วยน้ำ และด้วยเอทานอล ทำให้ได้สารสกัดเห็ดกระถินพิมานด้วยน้ำ และสารสกัดเห็ดกระถินพิมานด้วยเอทานอล ร้อยละ 0.20 และ ร้อยละ 3.30 น้ำหนักโดยน้ำหนักเห็ด ตามลำดับ ซึ่งเมื่อนำตัวอย่างสารสกัดจากเห็ดกระถินพิมานทั้งสอง มาทดสอบการเป็นพิษต่อเซลล์มะเร็งทั้งหมด 5 ชนิด เซลล์มะเร็งเต้านม (BT474) เซลล์มะเร็งปอด (Chago-K1) เซลล์มะเร็งตับ (Hep-G2) เซลล์มะเร็งกระเพาะอาหาร (KATO-III) เซลล์มะเร็งลำไส้ (SW620) และเซลล์ปกติ (fibroblast cell) พบว่าสารสกัดเห็ดกระถินพิมานที่สกัดด้วยน้ำ และเอทานอล มีฤทธิ์ในการยับยั้งเซลล์มะเร็งกระเพาะอาหาร (KATO-III) ได้ดีที่สุด โดยมีค่า IC₅₀ ของสารสกัดด้วยน้ำ และเอทานอล เท่ากับ 190.7 และ IC₅₀ 31.1 µg/mL ตามลำดับ นอกจากนี้สารสกัดจากเห็ดกระถินพิมานทั้ง 2 แบบยังมีฤทธิ์ในการยับยั้งเซลล์มะเร็งได้ทั้ง 5 ชนิด โดยสารสกัดเห็ดกระถินพิมานด้วยเอทานอล มีฤทธิ์ในการยับยั้งเซลล์มะเร็งมากกว่า สารสกัดเห็ดกระถินพิมานด้วยน้ำ ในขณะที่ผลการทดสอบกับเซลล์ปกตินั้น สารสกัดเห็ดกระถินพิมานด้วยน้ำ มีฤทธิ์ที่ไม่ทำลายเซลล์ปกติ ส่วนสารสกัดเห็ดกระถินพิมานด้วยเอทานอล มีฤทธิ์ที่ทำลายเซลล์ปกติบางส่วน โดยมี IC₅₀ 117.1 µg/mL เมื่อพิจารณาลักษณะการตายของเซลล์พบว่าการตายของเซลล์มีทั้งแบบ Apoptosis และ Necrosis แบบ Coagulative necrosis
แบคทีเรียปฏิปักษ์ต้าน Fusarium solani ที่ก่อโรคในมะเขือเทศ
Authors:   , แกล้วกล้า อัษฎาวุธ
Published: February 2025

มะเขือเทศเป็นพืชเศรษฐกิจหลักในหลายภูมิภาคของโลกรวมถึงประเทศไทย ซึ่งปัญหาที่เกษตรกรผู้เพาะปลูกมะเขือเทศพบคือ โรคเน่าที่มีสาเหตุมาจาก Fusarium solani ผู้วิจัยจึงสนใจเลือกวิธีการทางชีวภาพเพื่อมายับยั้งราดังกล่าวโดยใช้แอนตะโกนิสติกแบคทีเรีย 10 สายพันธุ์ โดยทดลองเลี้ยง F. solani ร่วมกับแบคทีเรีย 10 สายพันธุ์ ผลพบว่าแบคทีเรียทั้ง 10 สายพันธุ์สามารถยับยั้งราดังกล่าวได้ โดยมีเปอร์เซ็นต์การยับยั้งสูงสุดเมื่อยับยั้งด้วยแบคทีเรียสายพันธุ์ M25, M26 และ M27 ซึ่งมีค่าการยับยั้ง 38.97%, 36.15% และ 39.91% ตามลำดับ เมื่อนำน้ำเลี้ยงปราศจากเชื้อมาทดสอบผลการยับยั้ง โดยใช้อัตราส่วนการผสมน้ำเลี้ยงเชื้อปราศจากเซลล์ต่อ PDA ที่แตกต่างกัน ผลคือ แบคทีเรียสายพันธุ์ M26 ที่อัตราส่วน 2:10 มีเปอร์เซ็นต์การยับยั้งรา 39.84% จากการหาภาวะที่เหมาะสมต่อประสิทธิภาพการยับยั้งราโดยการใช้ชนิดของอาหารเลี้ยงเชื้อที่แตกต่างกัน ให้ผลชี้ว่าเมื่อเลี้ยงแบคทีเรียใน Luria-Bertani Broth จะให้เปอร์เซ็นต์การยับยั้งสูงกว่า Nutrient Broth และ Tryptic Soy Broth โดยมีการยับยั้ง 43.96%, 43.00% และ 17.87% สำหรับแบคทีเรีย M25, M26 และ M27 ตามลำดับ นอกจากนี้ ผู้วิจัยยังต้องการศึกษาหาภาวะที่เหมาะสมต่อประสิทธิภาพการยับยั้งราต่อไป ทั้งค่า pH ของอาหาร และระยะเวลาในการเลี้ยงแบคทีเรีย รวมถึงระบุชนิดของแบคทีเรีย 3 สายพันธุ์ที่มีความสามารถในการยับยั้ง F. solani ได้โดยใช้วิธีทางชีววิทยาระดับโมเลกุล งานวิจัยนี้มีจุดมุ่งหมายเพื่อหาแบคทีเรียที่สามารถยับยั้ง F. solani ที่ก่อโรคในมะเขือเทศ แล้วนำแบคทีเรียดังกล่าวไปประยุกต์ใช้ในการยับยั้งราและโรคด้วยวิธีการทางชีวภาพ เพื่อลดการใช้สารเคมีกำจัดราโรคพืช
แอปพลิเคชันช่วยในการตรวจสอบคุณภาพสำหรับกระบวนการก่อสร้าง (ระบบส่วนหลังบ้าน)
Authors:   , สุวรรณไตรย์ คุปติพงศ์
Published: February 2025

คณะผู้จัดทำได้พัฒนาแอปพลิเคชัน ที่พัฒนาโดย React Native มาช่วยเหลือในการตรวจสอบคุณภาพสำหรับกระบวนการก่อสร้าง เพื่อลดความผิดพลาดในการสื่อสาร ผู้จัดทำแอปพลเคชันได้ออกแบบระบบ Backend ที่เป็น Clound Services โดยเลือกใช้เป็น AWS (Amazon Web Services) ซึ่งไม่จำเป็นจะต้องใช้เครื่องเซิฟเวอร์ขนาดใหญ่ในการพัฒนา ในการพัฒนาแอปพลิเคชัน React Native นั้น ผู้จัดทำแอปพลิเคชันในส่วนหลังบ้านเลือกหยิบ Sevices ที่สำคัญต่อการสร้างแอปพลิเคชันหลัก ๆ มาดังนี้ ได้แก่ AWS Lambda, Amazon API Gateway, Amazon S3, Amazon CloudWatch, AWS Amplify, Amazon Cognito, AWS IAM, Amazon และ Amazon DynamoDB อีกทั้งผู้จัดทำแอปพลิเคชันในส่วนหลังบ้านยังใช้ Services อื่นๆ นอกเหนือจากของ Amazon ได้แก่ Expo Server, Firebase Cloud Messaging ผู้จัดทำได้นำแอปพลิเคชันไปทดสอบกับผู้ใช้งานจริง โดยทดสอบในเชิงฟังก์ชันและเชิงประสิทธิภาพได้ผลตอบรับที่น่าพึงพอใจ อีกทั้งยังทดสอบกับนักพัฒนาในส่วนหน้าบ้านที่เป็นผู้ใช้บริการหลักของระบบหลังบ้าน ได้รับผลตอบรับที่ดีเช่นกัน
ปัจจัยที่มีผลต่อการวางแผนการเกษียณอายุของนิสิตหอพัก จุฬาลงกรณ์มหาวิทยาลัย
Authors:   , อินทรกำแหง พัศชัย
Published: February 2025

โครงการนี้มีวัตถุประสงค์เพื่อศึกษาปัจจัยที่มีผลต่อการวางแผนเกษียณอายุของนิสิตระดับปริญญาตรีหอพักนิสิตจุฬาลงกรณ์มหาวิทยาลัย จำนวน 101 คน โดยใช้แบบทดสอบเป็นเครื่องมือในการเก็บรวบรวมข้อมูล วิเคราะห์ข้อมูลด้วยสถิติแบบพรรณนาและแบบอนุมาน คือ ค่าความถี่ ค่าร้อยละ ค่าเฉลี่ย ส่วนเบี่ยงเบนมาตรฐาน และ สถิติไคสแควร์ ผลการศึกษาปัจจัยที่มีอิทธิพลต่อการวางแผนการเกษียณอายุของนิสิตหอพักจุฬาลงกรณ์มหาวิทยาลัยของกลุ่มตัวอย่าง พบว่า พื้นฐานทางเศรษฐกิจของครอบครัวของนิสิตมีผลต่อความคิดเห็นด้านการใช้ชีวิตครอบครัวหลังเกษียณอายุ รวมถึงพฤติกรรมในการออม ความสามารถในการบริหารเงินในปัจจุบันสามารถสะท้อนให้เห็นการวางแผนการในการเกษียณอายุของนิสิตได้อีกด้วย นอกจากนี้แล้วภูมิลำเนาดั้งเดิมของนิสิตยังสามารถสะท้อนให้เห็นถึงความตระหนักต่อสภาพทางเศรษฐกิจและสงครามทางการค้าได้แตกต่างกันอีกด้วย หากพิจารณาหางานอดิเรกที่ต้องการทำภายหลังการเกษียณอายุพบว่าความสนใจที่จะทำในเพศหญิงและเพศชายมีความแตกต่างกัน
การทดสอบความคงที่ของเสียงพูดสำหรับกลุ่มผู้ป่วยเด็กสมองพิการที่มีการพูดแบบดิสอาร์เทรีย
Authors:   , อังศุพันธุ์ อภิสิทธิ์
Published: February 2025

โครงงานนี้มุ่งพัฒนาการทดสอบความคงที่ของเสียงสำหรับกลุ่มผู้ป่วยเด็กสมองพิการที่มีการพูดแบบ ดิสอาร์เทรีย เพื่อนำไปช่วยทำนายอัตรารู้จำเสียงพูดของเด็กสมองพิการ คลังข้อมูลเสียงพูดประกอบด้วยเสียงพูด 68 คำ บันทึกจากกลุ่มเด็กปกติ 4 คน และกลุ่มเด็กสมองพิการ 8 คน จำนวน 5 รอบ ถูกนำมาใช้ในการคำนวณหาค่าความคงที่ของเสียงพูด (SCS) สำหรับผู้รับการทดสอบแต่ละคน เมื่อนำค่า SCS ไปเปรียบเทียบกับอัตราการรู้จำเสียงพูดที่ใช้แบบจำลองฮิดเดน มาร์คอฟ (HMMs) และข่ายงานประสาทเทียม (ANNs) พบว่าผู้รับการทดสอบที่มีค่า SCS สูง จะมีอัตราการรู้จำเสียงพูดสูง ส่วนผู้รับการทดสอบที่มีค่า SCS ต่ำก็จะมีอัตราการรู้จำเสียงพูดต่ำเช่นกัน จากนั้น ผู้วิจัยได้นำค่า SCS มาหาความสัมพันธ์เชิงเส้นกับอัตราการรู้จำเสียงพูดที่ใช้ HMM และ ANN ซึ่งได้ค่าสัมประสิทธิ์การกำหนด (R2) เท่ากับ 0.89 และ 0.86 ตามลำดับ ซึ่งอยู่ในเกณฑ์ดีมาก ท้ายสุด ผู้วิจัยได้นำค่า SCS ไปทำนายอัตราการรู้จำเสียงพูด พบว่าผลการทำนายที่ได้มีคลาดเคลื่อนสัมบูรณ์เฉลี่ยจากอัตราการรู้จำจริงเท่ากับ 5% ซึ่งเป็นระดับที่น่าพอใจมาก
ชีววิทยาการสืบพันธุ์ของปลาทู (Rastrelliger brachysoma) และปลาลัง (Rastrelliger kanagurta) บริเวณอ่าวบางสะพาน จังหวัดประจวบคีรีขันธ์
Authors:   , นามเสน สรายุทธ
Published: February 2025

การศึกษาชีววิทยาการสืบพันธุ์ของปลาทู (Rastrelliger brachysoma) และปลาลัง (Rastrelliger kanagurta) บริเวณอ่าวบางสะพาน จังหวัดประจวบคีรีขันธ์ ในเดือนกรกฎาคม, กันยายน, ธันวาคม 2562 และมีนาคม 2563 ตัวอย่างปลาทูและปลาลังที่นำมาศึกษาถูกเก็บจากเรือประมงพาณิชย์และเรือประมงพื้นบ้าน ที่มีพื้นที่ทำการประมงบริเวณอ่าวบางสะพาน และใช้เครื่องมือประมงประเภทอ้วนล้อมจับและอวนลอยปลาทู จากการวิเคราะห์ข้อมูลความยาวตลอดลำตัว น้ำหนักตัว และน้ำหนักเซลล์สืบพันธุ์ พบว่าความสัมพันธ์ระหว่างความยาวตลอดลำตัวกับน้ำหนักตัวของปลาทูทั้งสองเพศเท่ากับ W = 0.0082L³.¹¹⁸⁰ เพศผู้เท่ากับ W = 0.0087L³.⁰⁹⁹¹ และเพศเมียเท่ากับ W = 0.0068L³. ¹⁸³⁰ ส่วนปลาลังรวมทั้งสองเพศเท่ากับ W = 0.0048L³.³¹⁰⁸ เพศผู้เท่ากับ W = 0.0037L³.³⁹⁹⁶ และเพศเมียเท่ากับ W = 0.0069L³. ¹⁸³ อัตราส่วนเพศระหว่างเพศผู้ต่อเพศเมียของปลาทูเท่ากับ 1 : 0.86 ปลาลังเท่ากับ 1 : 0.60 ปลาทูและปลาลังมีค่าดัชนีความสมบูรณ์เพศสูงในเดือนกรกฎาคม และเดือนมีนาคม แสดงว่าปลาทูและปลาลังมีช่วงการสืบพันธุ์วางไข่สูงในช่วงเวลาดังกล่าว ซึ่งสอดคล้องกับมาตรการบริหารจัดการทรัพยากรสัตว์น้ำมีไข่ วางไข่ เลี้ยงตัวอ่อน ทะเลอ่าวไทยตอนกลางตั้งแต่วันที่ 15 กุมภาพันธ์ – 15 พฤษภาคม ของกรมประมง
แบบจำลองสโตแคสติกของคนสูบบุหรี่ที่สัญญาณรบกวนไม่อิสระต่อกันและการประมาณค่าพารามิเตอร์
Authors:   , จิรายุวุฒิ ทินภัทร
Published: February 2025

ในโครงงานนี้ เราจะศึกษาแบบจำลองสโตแคสติกของคนสูบบุหรี่ที่สัญญาณรบกวนไม่อิสระต่อกัน อีกทั้งจะจำลองข้อมูลเพื่อวิเคราะห์พฤติกรรมของแบบจำลอง และประมาณค่าพารามิเตอร์โดยใช้ข้อมูลที่จำลองขึ้นมา
ถอดรหัสพรมเช็ดเท้าไดอะตอมไมต์จากประเทศญี่ปุ่น
Authors:   , ภู่พันธ์ ภาณุมาศ
Published: February 2025

ดินเบา (Diatomite) มีความเบา มีรูพรุนมาก และมีไดอะตอมเป็นสมบัติเฉพาะ ซึ่งสามารถนำไปประยุกต์ใช้ใน อุตสาหกรรมต่างๆได้ เช่น อุตสาหกรรมประเภทการกรอง การเติม วัสดุผสมน้ำหนักเบา ฉนวนความร้อน และใช้ในการผลิต วัสดุดูดซับของเสีย เป็นต้น ผลิตภัณฑ์พรมเช็ดเท้าไดอะตอมไมต์ เป็นผลิตภัณฑ์จากดินเบา ใช้ในการดูดซับน้ำ โดยมีการ โฆษณาจากผู้ผลิตสินค้าว่า องค์ประกอบหลักของพรมเช็ดเท้าไดอะตอมไมต์คือดินเบาจากธรรมชาติ ด้วยเหตุนี้ ผู้ศึกษาจึงทำ การวิเคราะห์ตัวอย่างพรมเช็ดเท้าไดอะตอมไมต์ด้วยวิธีการทางธรณีวิทยาเพราะต้องการรู้องค์ประกอบและปริมาณไดอะตอมที่ ใช้ และวิเคราะห์องค์ประกอบของตัวอย่างดินเบาจากธรรมชาติที่มีอยู่ในประเทศไทยควบคู่ไปพร้อมกัน นอกจากนี้ ผู้ศึกษาได้ ปรับปรุงคุณภาพของดินเบาจากธรรมชาติที่มีอยู่ในประเทศไทย เพื่อให้เหมาะสมต่อการนำไปใช้ในอุตสาหกรรมต่างๆมาก ยิ่งขึ้น จากการศึกษาตัวอย่างพรมเช็ดเท้าไดอะตอมไมต์ พบว่าองค์ประกอบหลักของพรมเช็ดเท้าที่ขายในท้องตลาดไม่พบ ส่วนประกอบที่เป็นไดอะตอม แต่ประกอบด้วยควอตซ์ (Quartz) แร่ไครโซไทล์ (Chrysotile) และแร่โทเบอร์โมไรท์ (Tobermorite) มีธาตุองค์ประกอบหลักคือ ซิลิกอนไดออกไซด์ แคลเซียมออกไซด์ และแมกนีเซียมออกไซด์ สอดคล้องกับ คุณสมบัติทางเคมีของแร่องค์ประกอบหลักทั้งสอง แร่ใยหินไครโซไทล์เป็นแร่ใยหินในกลุ่มเซอร์เพนไทน์ มีการใช้งานใน อุตสาหกรรมต่างๆมากที่สุด เนื่องจากส่งผลเสียต่อสุขภาพน้อยกว่าแร่ใยหินชนิดอื่นๆ ทั้งนี้ องค์ประกอบแร่ทั้งสองชนิด มักถูก ใช้เป็นส่วนผสมของวัสดุก่อสร้าง เนื่องจากมีความทนทาน น้ำหนักเบา และเป็นฉนวนความร้อน นอกจากนี้ การศึกษาตัวอย่างดินเบาจากธรรมชาติในประเทศไทยพบว่า มีองค์ประกอบหลักคือไดอะตอม แร่ดินคาโอ ลิไนต์ (Kaolinite), และแร่มอนต์มอริลโลไนต์ (Montmorillonite) ทำให้ตัวอย่างดินเบาจากธรรมชาติมีองค์ประกอบของได อะตอมอยู่ในสัดส่วนที่ต่ำกว่ามาตรฐาน รวมถึงมีการปนเปื้อนของอะลูมิเนียมออกไซด์ และไอออนออกไซด์มากจนเกินไป หลังจากปรับปรุงคุณภาพและเปรียบเทียบตัวอย่างดินเบาจากธรรมชาติและดินเบาที่ผ่านปรับปรุงคุณภาพด้วยการหมุนเหวี่ยง แล้ว พบว่าตัวอย่างดินเบาในส่วนที่ตกจม (Pellet) มีสัดส่วนของ ซิลิกอนไดออกไซด์ เพิ่มขึ้นเฉลี่ย ร้อยละ 5 และมีการ ปนเปื้อนของอะลูมิเนียมออกไซด์ และ ไอออนออกไซด์ ลดลงเล็กน้อย อย่างไรก็ตาม ดินเบาจากธรรมชาติที่ผ่านปรับปรุง คุณภาพแล้วแม้ว่าจะมีสัดส่วนของไดอะตอมเพิ่มขึ้น แต่ยังคงมีสัดส่วนของไดอะตอมต่ำกว่าปริมาณที่กำหนดสำหรับการใช้งาน ในอุตสาหกรรมหลายชนิด จึงจำเป็นต้องวิจัยและพัฒนาปรับปรุงคุณภาพของไดอะตอมไมต์ต่อไป
ลำดับการเข้ากินซากของแมลงและสัตว์ขาข้อชนิดอื่นบนซากหมูที่ถูกเผา บริเวณป่าเบญจพรรณของศูนย์เครือข่ายการเรียนรู้เพื่อภูมิภาค จุฬาลงกรณ์มหาวิทยาลัย อำเภอแก่งคอย จังหวัดสระบุรี
Authors:   , เข็มรัมย์ ทินัดดา
Published: February 2025

การประเมินระยะเวลาหลังการเสียชีวิต (postmortem interval, PMI) มีความสำคัญอย่างยิ่งทางนิติวิทยาศาสตร์ในการการเชื่อมโยงเหยื่อกับผู้ต้องสงสัย ซึ่งสามารถนำหลักฐานทางด้านนิติกีฏวิทยา (forensic entomology) ที่อาศัยความรู้ด้านการกระจายตัว ชีววิทยา และพฤติกรรมของแมลงที่พบบนศพและบริเวณรอบศพมาใช้ในการหาค่า PMI ในประเทศไทยมีข้อมูลการศึกษาทางด้านนิติกีฏวิทยายังไม่มาก โดยเฉพาะอย่างยิ่งกรณีที่ศพถูกเผาซึ่งไม่มีการศึกษากรณีดังกล่าวที่ประเทศไทย จึงนำมาสู่วัตถุประสงค์ของงานวิจัยคือ ศึกษาลำดับการเข้ากินซากของแมลง เปรียบเทียบอัตราการย่อยสลายของซากหมูถูกเผากับซากหมูไม่ถูกเผา และศึกษาความหลากหลายของแมลงบนซากหมู โดยงานวิจัยทำการศึกษาบริเวณป่าเบญจพรรณของศูนย์เครือข่ายการเรียนเรียนรู้เพื่อภูมิภาค จุฬาลงกรณ์มหาวิทยาลัย อำเภอแก่งคอย จังหวัดสระบุรี โดยใช้หมูน้ำหนักประมาณ 30 - 35 กิโลกรัม เป็นสัตว์ทดลอง ทำการเปรียบเทียบระหว่างซากหมูไม่ถูกเผา และซากหมูถูกเผา พบว่าแมลงหลักที่เข้ามากินซากจัดอยู่ในอันดับ Diptera, Coleoptera และ Hymenoptera โดยในซากหมูไม่ถูกเผามีแมลงวันหัวเขียวเป็นแมลงชนิดแรกที่เข้ามาที่ซากคือ Chrysomya megacephala รวมทั้งเป็นแมลงชนิดหลักที่พบมากที่สุดเช่นเดียวกับ Achoetandrus rufifacies และด้วงหลักที่พบมาที่สุดคือ Catharsius molossus ในส่วนซากหมูถูกเผาพบว่ามดแดงชนิด Oecophylla smaragdina เป็นแมลงชนิดแรกที่เข้ามากินซาก และแมลงชนิดหลักที่พบมากที่สุดคือ ชนิด C. megacephala และ A. rufifacies เช่นเดียวกับซากหมูไม่ถูกเผา และด้วงชนิดหลักที่สุ่มเก็บตัวอย่างได้มากที่สุดคือ Catharsius molossus และ Platydracus sp. ในส่วนของระยะเวลาของการย่อยสลายของซากพบว่าซากหมูไม่ถูกเผามีอัตราการย่อยสลายของซากช้ากว่าซากหมูถูกเผา ทั้งนี้อาจเป็นผลมาจากการที่ซากหมูถูกเผาด้วยไฟทำให้เกิดการย่อยลายเนื้อเยื่อไปบางส่วนอัตราการย่อยสลายของซากจึงเกิดได้เร็วขึ้น
Reconstruction of synthetic well logs from Kansas, USA using machine learning approach
Authors:   , Phannithiprasert Kamonphan
Published: February 2025

Photoelectric (PE) logging data is important in petroleum exploration due to its petrophysical implications, which can directly infer the reservoir composition. For example, the PE value of calcite is ~5 b/e, which can be used to indicate carbonates in the reservoir. However, well logging requires significant financial resources and intensive labor to acquire necessary information. Moreover, missing data at depth is a common problem during well logging surveys. This study thus aims to use three machine learning models: Extreme gradient boosting (XGBoost), Support vector regression (SVR), and Artificial neural network (ANN) to synthesize the PE log in the Anadarko basin, Kansas, USA. Over 50,000 well logging data points of 6 logging types (gamma ray, deep resistivity, spontaneous potential, density porosity, bulk density and photoelectric) from 12 wells are used to train, validate, and test the models in the ratio of 70:20:10. ANN performs poorly and shows the highest MSE at 0.197 due to its sensitiveness to imbalanced data. XGBoost shows the lowest mean square error (MSE) at 0.139 and R-square at 0.75, suggesting that XGBoost outperforms SVR and ANN. This is because XGBoost has an ability to handle imbalanced data, prioritize feature importance, and mimic human decision. Top three important features for synthesizing the PE log include depth, gamma ray log, and spontaneous potential log.
Unsharp-Mask based Tone Mapping Operator
Authors:   , ลีละสุมนตรี ธีมาพร
Published: February 2025

เทคโนโลยีการถ่ายภาพ High Dynamic Range (HDR) เป็นการถ่ายภาพในช่วงไดนามิกของแสงกว้าง สามารถเก็บรายละเอียดได้ครบถ้วนทั้งบริเวณสว่างและมืด แต่การแสดงผลภาพที่ถ่ายได้นั้นไม่สามารถแสดงผลบนอุปกรณ์แสดงผลทั่วไปได้ เนื่องจากอุปกรณ์แสดงผลทั่วไปมีความสามารถในการแสดงค่าความสว่างในช่วงไดนามิกของแสงที่แคบกว่า ดังนั้นจึงต้องอาศัย Tone Mapping Operator (TMO) ในการบีบช่วงความสว่างของภาพ HDR ให้พอดีกับช่วงไดนามิกที่อุปกรณ์แสดงผลทั่วไปสามารถแสดงผลได้ แต่อย่างไรก็ตามภาพที่ได้นั้นมักมีขาดความคมชัด และต้องทำการเพิ่มความคมชัด เช่นการเพิ่มความคมชัดโดย Unsharp Masking ในภายหลัง งานวิจัยนี้จึงเสนอ TMO ที่นำเอา Unsharp Masking มาประยุกต์ใช้รวมกับขั้นตอนการทำ Tone Mapping โดยตรง พบว่าภาพผลลัพธ์นั้นมีรายละเอียดครบถ้วน และมีความคมชัดเพิ่มขึ้น โดยที่ TMO นี้ไม่จำเป็นต้องทำการเพิ่มความคมชัดในภายหลังอีก จึงส่งผลให้การประมวลผลเร็วขึ้นอีกด้วย
การสังเคราะห์สารประกอบเชิงซ้อนพอร์ไฟรินที่เชื่อมต่อด้วยแอลไคน์
Authors:   , งามพัตราพันธุ์ ศตวัฒน์
Published: February 2025

พอร์ไฟรินเป็นสารประกอบอะโรมาติกชนิดหนึ่งที่ประกอบด้วยวงแหวนขนาดใหญ่ที่มีสมบัติที่ดีทั้งสมบัติทางกายภาพและเคมี ในการพัฒนาสมบัติโดยรวมของพอร์ไฟรินนั้นสามารถทำได้โดยการต่อขยายระบบไพคอนจูเกต โดยเลือกใช้หมู่เชื่อมต่อเป็นหมู่แอลไคน์ ทำให้วงพอร์ไฟรินสามารถเกิดคอนจูเกชันกับกับแอลไคน์ได้ดี ทำให้พอร์ไฟรินนั้นมีสมบัติทางเคมีไฟฟ้าที่ดีขึ้น ในงานวิจัยนี้ สามารถสังเคราะห์สารประกอบเชิงซ้อนของพอร์ไฟรินที่เชื่อมต่อกับหมู่แอลไคน์ Zn-(DMAPE)2DMP ได้จากปฏิกิริยา Sonogashira coupling ของสารประกอบเชิงซ้อนพอร์ไฟริน (Zn-DMP) กับ แอลไคน์โมเลกุล (DMAPE) โดยมีผลได้ร้อยละเท่ากับ 21 สามารถสังเคราะห์สารประกอบเชิงซ้อนพอร์ไฟริน (Zn-DMP) ได้จากการทำปฏิกิริยาควบแน่นของ dipyrromethane และ mesitaldehyde ตามด้วยปฏิกิริยา metalation ของพอร์ไฟรินกับ Zn²⁺ และ Mn²⁺ อีกทั้งสามารถสังเคราะห์แอลไคน์ได้จาก trimethylsilylacetylene กับ 4-bromo-N,N-dimethylaniline ศึกษาสมบัติทางเคมีไฟฟ้าของพอร์ไฟรินที่สังเคราะห์ขึ้นด้วยเทคนิคไซคลิกโวลแทมเมทรี พบว่าพอร์ไฟรินอิสระ (DMP) สามารถเกิดปฏิกิริยาออกซิเดชันได้ 2 ขั้นตอน และเกิดปฏิกิริยารีดักชันที่ผันกลับได้ 2 ขั้นตอน Zn-DMP นั้นสามารถเกิดปฏิกิริยาออกซิเดชันได้ง่ายเมื่อเทียบกับพอร์ไฟรินอิสระ (DMP) ในขณะที่ Mn-DMP สามารถเกิดปฏิกิริยารีดักชันได้ 2 ขั้นตอน ผ่านการรับอิเล็กตรอนของไอออนโลหะอะตอมกลาง และ การรับอิเล็กตรอนของวงพอร์ไฟริน Zn-(DMAPE)2DMP นั้น ไม่แสดงสัญญาณการเกิดปฏิกิริยาออกซิเดชันหรือรีดักชันในเทคนิคไซคลิกโวลแทมเมทรี ซึ่งจำเป็นต้องมีการสังเคราะห์และศึกษาสมบัติทางเคมีไฟฟ้าของอนุพันธ์ของสารประกอบเชิงซ้อนของพอร์ไฟรินที่เชื่อมต่อกับหมู่แอลไคน์อื่น ๆ เพิ่มเติมต่อไป
ผลของสารประกอบทางเคมีต่อการยับยั้งเอนไซม์ไทโรซิเนส
Authors:   , เวฬุวนารักษ์ ภูวนัย
Published: February 2025

เมลานิน (melanin) เป็นสารที่ถูกสร้างขึ้นจากกระบวนการสร้างเม็ดสี (pigmentation) เพื่อ ตอบสนองต่อสิ่งแวดล้อมโดยกระบวนการสร้างเม็ดสีในผิวหนังและดวงตาของมนุษย์ ซึ่งถูกสร้างขึ้นภายใน เมลาโนไซต์ (melanocytes) ในชั้นผิวหนังกำพร้า (epidermis) เพื่อตอบสนองต่อรังสี UVB กระบวนการ สังเคราะห์เมลานินเรียกว่า melanogenesis จะเก็บเมลานินที่สังเคราะห์ขึ้นไว้ในเมลาโนโซม (melanosome) เพื่อขนส่งไปยัง keratinocyte ขeางเคียงในชั้นหนังกำพร้า การสร้างเมลานินที่มากจนเกินไปจะทำให้เกิดปัญหา ทางผิวหนัง เช่น จุดด่างดำ หรืออาจพัฒนาไปเป็นมะเร็งผิวหนังได้ นอกจากนี้การได้รับรังสียูวีอย่างต่อเนื่องทำ ให้ดีเอ็นเอเสียหาย (DNA damage) การเกิดมิวเทชันของยีน ระบบภูมิคุ้มกันแย่ลง หรือเกิดการทำลายผิวหนัง จากแสงแดด (photoaging) จึงนำมาสู4งานวิจัยนี้เพื่อหาตัวยับยั้งการทำงานของไทโรซิเนส ซึ่งเป็นเอนไซม์ จำกัดอัตราการเกิดปฏิกิริยาที่สำคัญในการเร่งการสังเคราะห์เมลานิน ด้วยการใช้สารสกัดบริสุทธิ์ 3 ชนิด มา ทำการทดสอบการออกฤทธิ์ทางชีวภาพต่อการยับยั้งไทโรซิเนส และคำนวณหาค่าความเข้มข้นที่ใช้ในการยับยั้ง เอนไซม์ที่ร้อยละ 50 (IC50) จากผลการทดลองพบว่าสารสกัดบริสุทธิ์ทั้ง 3 ชนิด ไม4มีประสิทธิภาพในการยับยั้ง การทำงานของไทโรซิเนส เมื่อเทียบกับตัวควบคุมเชิงบวกโกจิกแอซิดที่มีค่า IC50 เท4ากับ 0.588 มิลลิโมลาร์ และร้อยละในการยับยั้งเพิ่มขึ้นตามความเข้มของโกจิกแอซิดอย่างเป็นเส้นตรง ดังนั้นจึงจำเป็นต้อง ทำการศึกษาวิจัยเพิ่มเติมในอนาคตเพื่อหาตัวยับยั้งไทโรซิเนสที่มีประสิทธิภาพดีกว่าโกจิกแอซิด และ ผลข้างเคียงน้อย
พอลิแล็กติกแอซิดที่สามารถเชื่อมขวางได้ด้วยแสง
Authors:   , ธนากรเจริญวิทย์ มงคลกรณ์
Published: February 2025

พอลิแล็กติกแอซิดเป็นพอลิเมอร์ที่เป็นมิตรต่อสิ่งแวดล้อม เนื่องจากเป็นพอลิเมอร์ที่สามารถย่อยสลายได้ในธรรมชาติอันเป็นผลมาจากการมีพันธะเอสเทอร์ในโครงสร้างโมเลกุล แต่พอลิแล็กติกแอซิดจัดเป็นพอลิเมอร์ที่เปราะและไม่เสถียรต่อความร้อนสูง จึงไม่เหมาะแก่การนำไปขึ้นรูปเป็นภาชนะสำหรับบรรจุอาหารหรือเครื่องดื่มร้อน ผู้วิจัยเล็งเห็นว่าการเชื่อมขวางพอลิแล็กติกแอซิดจะสามารถแก้ไขปัญหาดังกล่าวได้ โดยการใช้สารเชื่อมขวางคือ 1,3-ไดแอซิโด-2-โพรพานอล (DAZ) ผสมกับเนื้อพอลิเมอร์แล้วนำไปฉายแสงอัลตราไวโอเลต จากการทดลองผู้วิจัยสามารถสังเคราะห์ DAZ ได้โดยยืนยันด้วยเทคนิค ¹H NMR แต่ยังไม่ได้นำเข้าสู่กระบวนการเชื่อมขวางด้วยแสงและศึกษาตัวแปรที่เกี่ยวข้องกับการเชื่อมขวางซึ่งส่งผลต่อสมบัติของพอลิแล็กติกแอซิด อันเนื่องมาจากสถานการณ์การระบาด COVID-19 จึงไม่สามารถสรุปผลการทดลองตามวัตถุประสงค์ที่ตั้งไว้ได้
การกำจัดแก๊สคาร์บอนมอนอกไซด์
Authors:   , พันธุ์แสง ฑิตฐิตา
Published: February 2025

คาร์บอนมอนอกไซด์เป็นแก๊สมลพิษที่เกิดจากการเผาไหม้ไม่สมบูรณ์ ปฏิกิริยาของคาร์บอนมอนอกไซด์ และไอน้ำก่อตัวเป็นแก๊สคาร์บอนไดออกไซด์ และไฮโดรเจนซึ่งเป็นสาเหตุของการเกิดพิษในน้ำ ประสิทธิภาพการเร่งปฏิกิริยาของคาร์บอนมอนอกไซด์ที่ส่งเสริมความทนทานต่อพิษในน้ำ และความสามารถในการดูดซับคาร์บอนไดออกไซด์ และประสิทธิภาพที่สูงขึ้น อาจเป็นผลมาจากการทำงานร่วมกันระหว่างตัวเร่งปฏิกิริยาคาร์บอนมอนอกไซด์ และคาร์บอนมอนอกไซด์ เพื่อปรับปรุงการเร่งปฏิกิริยาของคอปเปอร์-แมงกานีส-อะลูมินา การพิจารณาการเติมโลหะทรานซิชันออกไซด์ ตัวเร่งปฏิกิริยาซีเรียช่วยเพิ่มประสิทธิภาพการเร่งปฏิกิริยาของคอปเปอร์-แมงกานีส-อะลูมินา ที่ถูกผสมกับออกไซด์ เนื่องจากการเก็บออกซิเจนสูง และความเสถียรที่อุณหภูมิสูง งานวิจัยนี้มีวัตถุประสงค์เพื่อศึกษาผลของเปอร์เซ็นต์น้ำหนักของซีเรียม ในปฏิกิริยาคอปเปอร์-แมงกานีส-อะลูมินา ที่ถูกผสมกับออกไซด์ สำหรับการเกิดออกซิเดชันในช่วงอุณหภูมิ 40-200 องศาเซลเซียส